หุ้นปิดเช้าบวก 1.37 จุด
SET ภาคเช้าปิดที่ระดับ 788.01 จุด บวก 1.37 จุด (+0.17%)มูลค่าการซื้อขาย 10,463.18 ล้านบาท แกว่งตัวผันผวนตามแรงขายทำกำไร รอปัจจัยใหม่กระตุ้น
17 มิ.ย. 2553

SET ภาคเช้าปิดที่ระดับ 788.01 จุด บวก 1.37 จุด (+0.17%)มูลค่าการซื้อขาย 10,463.18 ล้านบาท แกว่งตัวผันผวนตามแรงขายทำกำไร รอปัจจัยใหม่กระตุ้น
นักวิเคราะห์ฯระบุตลาดหุ้นไทยเช้านี้แกว่งตัวในกรอบแต่ค่อนข้างผันผวนตามแรงขายกำไร หลังจากวานนี้ตลาดหุ้นขึ้นไปค่อนข้างมาก แต่มองว่า Sentiment ดีขึ้นหลังจากนักลงทุนต่างชาติกลับมาซื้อสุทธิบ้างแล้วเมื่อวานนี้ และรอลุ้นปัจจัยใหม่ ๆ ในต่างประเทศ ยังคงต้อง Trading Buy อีกระยะ พร้อมให้แนวรับ 782 แนวต้าน 798 จุด
ตลาดหลักทรัพย์ปิดตลาดช่วงเช้าวันนี้ที่ระดับ 788.01 จุด บวก 1.37 จุด (+0.17%)มูลค่าการซื้อขาย 10,463.18ล้านบาท 
การซื้อขายหุ้นช่วงเช้าวันนี้ ดัชนีหุ้นไทยแตะจุดสูงสุดที่ 793.45 จุด และแตะจุดต่ำสุดของวันที่ 786.41 จุด
นางสาวธีรดา ชาญยิ่งยงค์ ผู้ช่วยผู้อำนวยการฝ่ายวิจัย บล.ฟิลลิป (ประเทศไทย) กล่าวว่า ตลาดหุ้นไทยวันนี้ค่อนข้างผันผวนแกว่งตัวในกรอบแคบๆ ตามแรงขายทำกำไร แต่ยังเคลื่อนไหวทางบวกเป็นส่วนใหญ่ เนื่องจาก Sentiment ตลาดหุ้นไทยยังคงดีอยู่หลังจากนักลงทุนต่างชาติกลับเข้ามาซื้อสุทธิเมื่อวานนี้ 
อย่างไรก็ตาม มองว่าการซื้อขายของตลาดหุ้นไทยยังคงเคลื่อนไหวในรูปแบบนี้ไปอีกสักระยะหนึ่ง เพราะยังไม่มีปัจจัยใหม่มากระตุ้นตลาดเพิ่มเติม โดยตัวเลขทางเศรษฐกิจของสหรัฐที่ประกาศออกมายังไม่มีอะไรหวือหวา ส่วนความชัดเจนของยุโรปยังคงไม่มีความคืบหน้า
สำหรับบ่ายนี้คาดว่าตลาดหุ้นยังคงเคลื่อนไหวในกรอบแคบ เป็นไปตามทิศทางตลาดหุ้นในภูมิภาคที่ยังคงทรงๆ และเพิ่มขึ้นเล็กน้อย นักลงทุนส่วนใหญ่ยังเลือกลงทุนในลักษณะ Trading Buy และดัชนีเคลื่อนไหวแบบ Side way รอปัจจัยใหม่มากระตุ้นตลาด
กรอบการลงทุนวันนี้ให้แนวรับที่ 782 แนวต้าน 798 จุด
          ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          PTT   มูลค่าการซื้อขาย 899.69 ล้านบาท ปิดที่  252.00 บาท เพิ่มขึ้น  1.00 บาท          CPF   มูลค่าการซื้อขาย 789.78 ล้านบาท ปิดที่   19.40 บาท ราคาไม่เปลี่ยนแปลง          IVL   มูลค่าการซื้อขาย 622.09 ล้านบาท ปิดที่   20.80 บาท เพิ่มขึ้น  0.40 บาท                 PTTAR มูลค่าการซื้อขาย 572.31 ล้านบาท ปิดที่   26.00 บาท ราคาไม่เปลี่ยนแปลง                        BANPU มูลค่าการซื้อขาย 543.49 ล้านบาท ปิดที่  640.00 บาท เพิ่มขึ้น  6.00 บาท